Publication: Magyar Közlöny
Issue: MK-2002-71 (Year: 2002, Number: 71)
Era: 1990-2004
Section: 3. számú melléklet a 18/2002. (V. 23.) GM rendelethez
Paragraph Index: 290

1. Általános elõírások A villamos fogyasztásmérõket úgy kell megtervezni és elõállítani, hogy rendeltetésszerû használat esetén, a szokásos üzemi feltételek mellett ne okozzanak veszélyt, és különösen a következõket biztosítsák: — személyi biztonság az elektromos áramütéssel szemben; — személyi biztonság a túl nagy hõmérsékleti hatásokkal szemben; — biztonság a tûz terjedésével szemben. Hatásosan védeni kell minden olyan alkatrészt, amely szokásos üzemi feltételek mellett korróziónak van kitéve. Az alkalmazott védõbevonat nem lehet rendes használat mellett sérülékeny, és nem szenvedhet károsodást, ha a szokásos üzemi feltételek mellett a levegõ hatásának van kitéve. A fogyasztásmérõnek megfelelõ mechanikai szilárdságúnak kell lennie, és képesnek kell lennie arra, hogy ellenálljon a szokásos üzemi feltételek mellett elõforduló magasabb hõmérsékletnek. Az alkatrészeknek megbízhatóan rögzítve és biztosítva kell lenniük a szállítás vagy a rendeltetésszerû használat esetén elõforduló meglazulással szemben. A villamos csatlakoztatásoknak meg kell akadályozniuk az áramág mindenfajta megszakadását, az e rendeletben meghatározott bármilyen túlterhelési feltételt beleértve. A fogyasztásmérõ kivitelezésének olyannak kell lennie, hogy a legkisebbre csökkenjen az áram alatt álló alkatrészek és az áramot vezetõ hozzáférhetõ alkatrészek közötti szigetelés rövidre zárásának veszélye, ami a menetek, csavarok stb. véletlen lazulása vagy lecsavarodása következtében felléphet.

Source: https://magyarkozlony.hu/hivatalos-lapok/7beb6a7f56faae1d1d208384acea970f9271cf4a/dokumentumok/edebb127edd4a3cd873e814341f3a8d33459e928/letoltes